CELEX: 62015CN0596
Language: el
Date: 2015-11-13 00:00:00
Title: Υπόθεση C-596/15 P: Αναίρεση που άσκησε στις 13 Νοεμβρίου 2015 η Bionorica SE κατά της αποφάσεως που εξέδωσε το Γενικό Δικαστήριο (όγδοο τμήμα) στις 16 Σεπτεμβρίου 2015 στην υπόθεση T-619/14, Bionorica SE κατά Ευρωπαϊκής Επιτροπής

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/24
            
         Αναίρεση που άσκησε στις 13 Νοεμβρίου 2015 η Bionorica SE κατά της αποφάσεως που εξέδωσε το Γενικό Δικαστήριο (όγδοο τμήμα) στις 16 Σεπτεμβρίου 2015 στην υπόθεση T-619/14, Bionorica SE κατά Ευρωπαϊκής Επιτροπής
   (Υπόθεση C-596/15 P)
   (2016/C 016/30)
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Bionorica SE (εκπρόσωποι: M. Weidner, T. Guttau, N. Hußmann, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αποφασίσει τη διεξαγωγή επ’ ακροατηρίου συζητήσεως,
            
         
               —
            
            
               να αναιρέσει την απόφαση του Γενικού Δικαστηρίου (όγδοο τμήμα) της 16ης Σεπτεμβρίου 2015 στην υπόθεση T-619/14
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Προς στήριξη της αναιρέσεώς της, η αναιρεσείουσα προβάλλει δύο λόγους:
   
               —
            
            
               Διαδικαστικές πλημμέλειες: το Γενικό Δικαστήριο στηρίχθηκε εν μέρει σε ανακριβή πραγματικά περιστατικά με αποτέλεσμα να καταλήξει σε εσφαλμένη απόφαση, η οποία προκάλεσε βλάβη στην αναιρεσείουσα. Το Γενικό Δικαστήριο στηρίχθηκε στην εσφαλμένη προκείμενη ότι η αναιρεσείουσα αποτελεί παραγωγό τροφίμων και ότι, επιπλέον, την αφορούν μόνον οι εκκρεμείς ισχυρισμοί υγείας κατά την έννοια του κανονισμού (ΕΚ) 1924/2006 (1). Επιπροσθέτως, η απόφαση του Γενικού Δικαστηρίου είναι εν μέρει ανεπαρκώς αιτιολογημένη. Το Γενικό Δικαστήριο δεν εξέτασε ενδελεχώς το περιεχόμενο του εγγράφου με το οποίο η Επιτροπή έθεσε τέρμα στην προβαλλόμενη παράλειψή της με αποτέλεσμα να καταλήξει σε εσφαλμένη απόφαση.
            
         
               —
            
            
               Παραβίαση του δικαίου της Ένωσης: το Γενικό Δικαστήριο κακώς δεν δέχτηκε τη συνδρομή των προϋποθέσεων του άρθρου 265 ΣΛΕΕ, δεδομένου η παράλειψη της Επιτροπής δεν είχε τερματιστεί. Επιπλέον, το Γενικό Δικαστήριο προέβη σε εσφαλμένη εκτίμηση του Κανονισμού (ΕΚ) 1924/2006 και ειδικότερα των άρθρων 17 και 18 αυτού. Οι εκκρεμείς ισχυρισμοί υγείας δεν δύνανται να εξισωθούν με τους επιτρεπόμενους ισχυρισμούς υγείας. Οι έννομες συνέπειες που απορρέουν από τις μεταβατικές διατάξεις δεν είναι επαρκώς προβλέψιμες.
            
         
      (1)  Κανονισμός (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα (EE L 404, σ. 9).